
Sertifikashon di kuido pa práktika di Schräder 


BONEIRU KANKAN 
DI WEBU 


Riba djamars 17 di yanüari 2023, ofisina di dòkter Schräder a risibí sertifikashon di kuido. Ta trata aki di promé ofisina di dòkter di kas den 
Hulanda karibense ku ta risibí e sertifikashon aki. Ku e sertifikashon, e ofisina ta kumpli ku normanan hulandes oropeo di dòkternan di kas. 

Awe mi ta bai konta tokante 
mi opa. Mi opa ta Nemen- 
cio ‘Bubu’ Beaumont, Bubu 
di Belika, e famoso trahadó 
di sambarku. Mi opa ta un 
hende basta konosí den ko- 
munidat boneriano. 


*** 
Mi opa a lanta den Washing- 
ton huntu ku su tata, ei mi 
opa a traha i siña hopi serka 
su tata, manera traha sam- 
barku, palu di funchi i palu 
di lele, kas di bara i asina mi 
por menshoná hopi kos mas 
ku mi opa ta hasi i traha. E 
tabata hunga bala tambe. 
Semper el a hunga bala den 
Real Rincon. El a biaha vári- 
os kaminda ku Real Rincon i 
te dia di awe e ta un fiel faná- 
tiko di Real Rincon. 


*** 
Semper mi ta bis’é, opa pasá 
mi un tiki dje konosementu- 
nan ei. Asina un dia opa ta- 
batin di traha un kas di bara 
chikitu, el a bisá mi sinta pa 
bo siña, asina el a kuminsá 
pasa e palunan den otro. Mi 
di, esaki sí no ta pa mi. Opa 
ta bisá mi unda mi tin ku hin- 
ka e palu ya asina e ta bon 
den otro, trahando huntu ku 
opa e palu a kinipí mi i esaki 
sí ta doló. Opa a kuminsá 
hari i bisá mi esei tambe ta 
parti dje trabou. 


*** 
Na luna di aprel ta bin hopi 
hende serka dje pa buska in- 
formashon i tambe pa traha 
sambarku. For di kuminsam- 
entu dje luna nan ta puntr’é 
e aña akí no tin bachibachi. 
Dia 30 di aprel den kareda di 
6’or di mainta, e bachibachi 
ta kla kaba. Opa ta prepará 
su kosnan for 29 anochi. Ami 
ta gusta ora e ta herebé su 
kosnan ya asina mi por kome 
un tiki di kada un dje kosnan. 
Mi no ta gusta e bachibachi 
mes mashá, pero mi ta gusta 
e kosnan ora opa herebé 
nan. Awor akí mi tionan a 
sigui su stapnan i nan ta dre- 
cha e famoso bachibachi. 


*** 
Mi ta pidi Papa Dios pa dun’é 
hopi forsa i salú pa e sigui 
pasa su konosementunan pa 
kada un di nos ya asina nos 
kada un por sigui su stapnan 
i sigui siña tokante di nos kul- 
tura Boneriano. 
*** 


M 
B 
BONEIRU KANKAN 
DI WEBU 


KRALENDIJK – Bo- 
neiru ta kankan di webu. 
Pokopoko e krísis di webu 
ku tabatin den e último lu- 
nanan di aña pasá ta pasan- 
do pa historia. Despues si- 
man pasá por topa ku sigur 
tres diferente sorto di webu 
riba merkado, esta webu lo- 
kal di Punta Blanku Chick- 
enfarm, webu marka Kikes 
importá for di Colombia i 
tambe webu di Merka. 
Sierto difikultatnan ku 
Punta 
Blanku 
Chicken- 
farm a konfrontá aña pasá a 
pone ku nan produkshon di 
webu a baha drástikamente, 
poniendo ku nan no por 
a suministrá merkado lo- 
kal ku sufisiente webu aña 
pasá. 
BONERIANO 
a 
pa- 
pia ku Xuwen Cen, doño 
di supermerkado, kende 
a splika ku e ta kontentu 
ku produkshon di webu di 
Punta Blanku Chickefarm 
(Webu di Win) ta normal- 
isando, pasobra e preis di 
webu lokal ta mas abou ku 
webu importá. 


INVITASHON 
KONTRATASHON NASHONAL MANAGED PRINT 
SERVICES NA FABOR DI RIJKSDIENST CARIBISCH 
NEDERLAND 


Pa ehekushon diario di nan tareanan, e diferente departamentonan di Reino na e islanan 
di Boneiru, Saba i Sint Eustatius tin mester di aparatonan di imprenta multifunshonal 
pa por scan, kopia i print. Komo ku e kontrato aktual pa e servisio aki lo ekspirá pronto, 
Rijksdienst Caribisch Nederland ke sera un kontrato nobo. 


Rijksdienst Caribisch Nederland gustosamente ke drenta den kontakto ku empresarionan 
lokal ku den e añanan benidero por ofresé e servisio aki. Pa por bini na remarke pa e 
enkargo aki, bo mester por proba ku bo por ehekutá Managed Print Services. 


Si bo tin interes den e enkargo aki, pa mas tardá registrá dia 26 di januari, promé ku 
12 or CNt, via aanbesteding@rijksdienstCN.com. E ora ei, lo bo risibí e dokumentonan 
nesesario riba e fecha menshoná. 


Pa promé biá por a topa 
ku un marka di webu im- 
portá for di Colombia. Nan 
ta bini den kahanan mas 
grandi, pues no e kahanan 
kustumbrá di dozein. 
Mas aleu Cen a indiká 
ku awor ta drentando un 
periodo ku preis di webu na 
Merka ta bai baha. 
BONERIANO a kom- 
prondé ku produkshon di 
webu na Punta Blanku 
mientrastantu ta bayendo 
den bon direkshon. 


Pa informashon 
tokante 
korant 
BONERIANO 
online 


Mail: 
extrabononline@ 
gmail.com 


Website: 
www.extraboneiru.com 

Limpiesa di kaya 


KRALENDIJK 
-- 
SELIBON N.V. ta partisipá 
ku entrante di djaluna 16 di 
yanüari a kuminsá ku tra- 
bou di limpiesa di e kaya- 
nan ku pa motibu di áwase- 
ru i tera ta kousando peliger 
pa tráfiko. E trabounan ta 
dura mas o ménos dos luna. 
SELIBON ta pidi outo- 
mobilistanan pa tene kuenta 
ku esaki i baha velosidat pa 
e empleadonan por ehersé 
nan trabou di un manera 


seif i sigur. Ta pone bòrchi 
pa atvertí outomobilistanan 
pa vehíkulonan kore mas 
responsabel ku ta posibel. 
Durante di e trabounan 
no ta sera kaya. E limpiesa 
di kaya ta tuma lugá den 
sentro di siudat, Kaya Niki- 
boko Sùit, Kaya Nikiboko 
Nort, Kaya Korona i rotòn- 
denan. SELIBON ta pidi 
tur outomobilista pa kore 
ku koutela ora ta yegando e 
áreanan menshoná. 


Demanda fuerte di rekuperashon 
Turismo a rekuperá di pandemia 


KRALENDIJK -- Na 
aña 2022 segun balotashon, 
170.194 bishitante inter- 
nashonal a biaha pa Bonei- 
ru. Esaki ta 12.394 yegada 
internashonal mas ku na 
aña 2019. E oumento akí 
ta surpasá e nivel di promé 
ku e pandemia, den liña ku 
e plan maestro pa turismo 
i e plan di rekuperashon di 
turismo. Un demanda fuerte 
di rekuperashon, un nivel 
di konfiansa mehorá, anu- 


lashon di e restrikshonnan 
den e paisnan di orígen i un 
‘airlift’ ku ta oumentando, a 
stimulá e resultadonan akí. 
For di e sifranan mas re- 
sien ta resultá ku na luna di 
desèmber nos isla a yama 
bon biní na 17.162 turista di 
estadia, loke ta hasié e luna 
ku a presta mas mihó den 
aña 2022. E sifranan akí ta 
mustra e rapides tambe ku 
kua e sektor a rekuperá di 
e krísis di mas pió den su 


historia. 
Den e di dos mitar di 
aña 2022 a kobra un suma 
rekòrt di mas ku 5,6 mion 
dòler na impuesto di turista, 
loke ta mas tantu ku nan a 
spera. Durante e último 6 
luna, a resultá ku Hulanda 
ta keda e merkado mas im- 
portante pa Boneiru, 47% 
di e total di nos isla, siguí 
pa Merka, 26% i Kòrsou, 
12%. 
For di repartishon di 


edat di e bishitantenan in- 
ternashonal, ta resultá un 
presensia 
dominante 
di 
generashon X i e grupo di 
edat entre 45 i 65+. Nan ta 
bini pa sambuyá, relahá i 
sosegá i nan ta keda entre 
7 pa 14 anochi na Boneiru. 
Nan ta saka mas tantu sèn 
na akomodashon, kome i 
bebe i transporte. 
Na aña 2022 e industria 
krusero a alkansá 66% 
di e nivel di promé ku e 


pandemia, momentu ku 
304.298 bishitante krusero, 
a base di e real bishitan- 
tenan krusero na bordo, a 
bishitá nos isla na aña 2022, 
kompará ku 457.700 na aña 
2019, a base di e kapasidat 
maksimal di e barku. 
Den kolaborashon ku 
Entidat Públiko Boneiru i 
BONHATA, TCB ta ahustá 
su plannan pa sinkronisá 
su plannan turístiko mas 
mihó ku e normal nobo den 
e temporada despues di e 
pandemia. Un di e meta- 
nan mas importante ta pa 
kambia e enfoke straté- 
giko pa atraé e bishitante 
mas próspero i konsiente di 
medio ambiente, e kosmo- 
polita i pa hasi e demanda 
di merkado norteamerikano 
mas grandi. 
“Aña 2022 tabata un aña 
di kambio ku a mustra un 
revitalisashon i rekuper- 
ashon di e sektor turístiko. 
TCB ta rekonosé i aploudí 
e ‘partnership’ i dedikashon 
di tur partner na momentu 
di realisashon di e resulta- 
donan akí i ta sigui hasi es- 
fuerso pa un industria turís- 
tiko sostenibel ku ta enfoká 
riba outentisidat, kultura i 
e identidat úniko di Bonei- 
ru,” segun Miles Mercera, 
direktor di TCB. 

E persona mas bieu na mundu 
Sur André a 
muri ku 118 aña 


KRALENDIJK – E sùr 
franses André, te asina leu 
ku ta konosí komo e per- 
sona mas bieu na mundu, 
djamars a muri na edat di 
118 aña. El a muri den su 
soño den un kas di kuido na 
Toulon, den sur di Fransia. 
“Tin tristesa grandi, pero 
e tabata ke, tabata su deseo 
pa ta huntu ku su ruman 
hòmber stimá,” un bosero 
di e kas di kuido a bisa. E 
sùr tabata siegu i dependi- 
ente di un ròlstul. 
Nasé na 1904 komo Lu- 
cile Randon, na 1944 el a 
tuma e nòmber sùr André 
komo miembro di un órden 
katóliko. Dos aña pasá el a 
bin den notisia tempu ku el 
a sobrebibí un kontagio di e 
vírus di Corona. 
Despues di fayesimentu 
di Kane Tanaka di Hapon di 
119 aña na aprel aña pasá, 
André tabata registrá komo 
e persona na bida di mas 
bieu na mundu. Awor no 
ta kompletamente kla awor 
ken ta e persona di mas bieu 
na mundu. 


Siña di bo 
historia, 
kultura i 
naturalesa 


TELBO 
kanal 70 
Flamingo TV 
kanal 23 

E BON WARDADÓ 


Skritura: Salmo 23:1-4(BS) 
“Señor ta mi bon wardadó, lo mi no tin falta di nada.” 
vers. 1 
Karné ta un bestia konsiderá bobo pasobra nan ta sigui otro 
kabes abou kaminda nan wardadó guia nan. Nan ta obe- 
desé sin protestá i ta konfia nan wardadó siegamente ku e 
no ta guia nan den mal kaminda. 
Remarkabel ta ku Salmo 23 ta yamá: Señor ta e bon ward- 
adó!, ilustrando karné komo hende i e bon wardadó ta rep- 
resentá Señor Hesus. 
Si nos komo hende por djis ta humilde i obedesé manera 
karné, esaki por skapa nos di hopi difikultat i atversidat. 
Opservá e karné su pensamentu humilde di su wardadó: 
• 
E mes ta proveé pa mi (mi no tin falta di nada) 
• 
E mes ta duna mi pas (hiba mi na lugánan di 
yerba bèrdè) 
• 
E mes ta mi sanadó (restorá mi alma) 
• 
E mes ta guia mi den e pasonan korekto 
(guia mi den kaminda di hustisia) 
Pa kulminá versíkulo 4 ta kuminsá ku “maske”; kier men 
‘asta’ (ki un konfiansa!) si e karné kana den un kaminda di 
atversidat, e no tin miedu pasobra e tin e konfiansa ku su 
wardadó tei presente huntu kuné i ta konsol’é. Ki un trankili- 
dat i pas esaki ta ofresé. 
Ki un konfiansa profundo i bunita ehèmpel di un bestia kon- 
siderá bobo. 
Abo no ke konfia bo pasonan siegamente den man di e Bon 
Wardadó? Djis pidi Dios pa pordoná bo pikánan i Hesus, e 
Bon Wardadó, ta bin biba den bo kurason. 
Hesus ke ta bo Bon Wardadó! 


Gilda Beukenboom-Sintjago 


Produkshon PGM 


Na honor di Famia Real 
Tourism Corporation Bonaire ta bai organisá 
su promé Taste of Bonaire 


KRALENDIJK 
-- 
Tourism Corporation Bo- 
naire (TCB) ta bai organisá 
su promé Taste of Bonaire 
pa e aña akí. E evento ta 
tuma luga riba djasabra 28 
di yanüari 2023 den Parke 
Wilhelmina for di 6'or di 
atardi pa 11'or di anochi 


den un tremendo ambiente 
estilo Edishon Spesial de- 
diká na Famia Real. 
E programa ta kargá 
ku músika, talento i lo tin 
stènt ku ta bende kuminda 
lokal i internashonal. E 
agrupashonnan di músika 
krioyo Tutti Frutti i Foyan 


Boys lo ta presente pa a- 
nimá e anochi aki. 
Den e parti di show de- 
diká na Famia Real ta bai 
tin un tremendo show ku 
presentashon di All Star 
Dancers, Grupo di Mas- 
karada, Youth Folkloric 
Dancers, Bonaire Folkloric 
Dancers i Brass Band The 
Boys. E show akí ta pri- 
mintí di bira espektakular 


ku trahenan karnavalesko i 
un sorpresa. 
TCB ta sera e anochi 
ku Agrupashon Payola pa 
asina hinka tur hende den 
ambiente di karnaval. 
TCB huntu ku OLB kier 
a ekstendé un invitashon na 
pueblo di Boneiru i tambe 
na tur nos bishitantenan pa 
djòin nos riba djasabra 28 
di yanüari 2023 na e promé 


Taste of Bonaire pa e aña 
akí ku e edishon spesial 
dediká na Famia Real den 
Parke Wilhelmina. 
Pa 
mas 
informashon 
por tuma kontakto ku TCB 
na telefon 717-8322 òf 
manda un email pa sr. An- 
gelo Domacassé na angelo. 
domacasse@bonaireisland. 
com 
EXECUTIEVERKOOP 
Op vrijdag 20 januari 2023, om 10:00 uur, vindt 
een openbaar verkoop plaats. 


Te koop wordt aangeboden: 
KIA Pickup K2700 Bouwjaar 2019, Nissan Urvan 
bouwjaar 2016, Ford pickup F-350 bouwjaar 
2012(defect), kantoorartikelen desktop, PC enz. 


De zaken zijn 30 minuten vóór de verkoop voor één 
ieder te bezichtigen. 
Betaling via bankoverschrijving of bij het postkantoor 
(zonder opgeld). De verkoop, in opdracht van de 
Ontvanger van Belastingdienst Caribisch Nederland 
vindt plaats op het adres: 
Bulevar Gobernador Nicolaas Debrot 79-2 


Belasting deurwaarder belast met de executie 
Melushkalin A.J. Thomas. 


Anneke Visser direktor 
nobo BonLab 


KRALENDIJK -- Riba 
proposishon 
di 
Bonaire 
Holding Maatschappij N.V. 
(BHM), akshonista di Bo- 
naire Laboratorium N.V. 
(BonLab), entrante 16 di 
yanüari Anneke Visser a 
haña nombramentu komo 
direktor statutario tempo- 
ral. E nombramentu ta re- 
lashoná ku e reorientashon 
riba futuro di BonLab. 
No opstante e echo ku 
Kuido i Hubentut Karibe 
Hulandes, ZJCN, a anunsiá 
ku entrante 1 di yüli 2023 
nan ke terminá e kontrato 
di kuido i ku e konsulta ku 
Ministerio di Salubridat, 
Bienestar i Deporte, te na e 
momentu akí no a kondusí 
na un rekonsiderashon di e 
punto di bista ei, Kolegio 
Ehekutivo, den liña ku de- 
seo di Konseho Insular, ta 
konsiderá kontinuashon di 
servisio di BonLab komo 
interes sosial. Esaki ta e 
motibu pakiko BHM den 
su ròl komo akshonista di 
BonLab, huntu ku e hunta 
di komisario ku ta asumi- 
endo funshon, ta konsiderá 
un reorientashon nesesa- 
rio, kaminda ta eksplorá 
diferente senario ku tur tin 
komo ophetivo pa den un 
forma duradero mantené e 
tareanan di e organisashon. 
Despues di un prosedu- 
ra públiko di selekshon di 


parti di un ofisina di reklu- 
tamentu, BHM, despues di 
konsulta ku su akshonista 
Entidat Públiko Boneiru, 
a hasi un proposishon de- 
finitivo. Nombramentu di 
Visser ta konta pa un aña. E 
lo sigui desaroyá e strategia 
ku ta sigurá kontinuidat di e 
servisio i tambe aksesibili- 
dat di esaki i alabes prepará 
e organisashon pa esaki. 
BHM ta haña importante 
pa na nòmber di otronan 
enbolbí, ekspresá su grati- 
tut pa e manera ku direk- 
tor interino Hosé Booi a 
traha duru pa guia BonLab 
atraves di un temporada 


yen di insiguridat. Un re- 
sultado importante den e 
periodo difísil akí ta opten- 
ementu di dos akreditashon 
di BonLab, ku kua BonLab 
por garantisá kalidat di e 
servisionan ku e ta duna. 
Durante e dos lunanan 
binidero, Booi lo dediká su 
mes na un traspaso respon- 
sabel na Visser. Te na fin di 
aña 2022 Visser tabata sek- 
retario di gerensia di WEB. 
Den e funshon akí e tabata 
estrechamente enbolbí ku 
desaroyo di strategia i ini- 
sio di implementashon di 
strategia di e kompania di 
energia. 


D.r.p.d. Adely Susana Jansen, direktor statutario di 
BHM, Anneke Visser, direktor nobo di BonLab, Hosé 
Booi, anterior direktor di BonLab. 

Ainda Boneiru no tin su propio kabel supmarino 


Kabel supmarino ta ardu prinsipal 


KRALENDIJK 
-- 
TELBO tin akuerdo di ka- 
bel supmarino huntu ku 
FLOW ku ta bai Kòrsou. E 
ta fasilitá henter Boneiru ku 
telekomunikashon i ta un 
ardu prinsipal di negoshi 
na Boneiru. Gregory Co- 
lina, direktor di TELBO, 
a duna splikashon amplio 
den e programa Aktualidat 
na Bonaire.tv tokante ka- 
belnan supmarino di tele- 
komunikashon. 
Colina ta splika: “Tin 
sistemanan di kabel supma- 
rino rònt mundu, ainda Bo- 
neiru mes no tin su propio 
kabel ku ta bai tera firme, 
por ehèmpel di Boneiru bai 
Venezuela dirèkt, ku ta pegá 
na un pais grandi. Awor akí 
nos ta konektá na Kòrsou 


komo TELBO, pero mi ta 
buskando pa kambia esei 
i trese un otro kabel ku ta 
konektá TELBO dirèkt ku 
tera firme.” 
Colina a sigui bisa, tin 
kabelnan ku ta bai Brasil, 
ku tambe ta un tera firme, 
e kabel akí yama EllaLink. 
Ta buskando kontakto ku 
nan pa wak sí nan ta in- 
teresá pa konektá Boneiru 
i di Boneiru ta sigui bai 
Portugal i yega tera firme 
Europa, pasobra TELBO, 
BES, Hulanda i Europa, 
ta unu e ta básikamente. E 
intenshon ta ku sí bai riba 
un link asina ku por dividí e 
tráfiko, esun ku mester bai 
Europa ta bai via un link i 
esun ku ta bai Merka ta bai 
otro kaminda, pasobra un 


kos tin ku kòrdá ku e ka- 
bel supmarino semper tin 
retraso, pa ku rápido ku e 
lus por ta ku ta pasa via e 
faiber, semper tin retraso. 


Retraso 
Colina a splika tokan- 
te retraso den e kabelnan 
supmarino: “Awor akí por 
ehèmpel entre nos ku Mer- 
ka tin un retraso di 40 pa 43 
‘milliseconds’, e no ta mo- 
lestiá sí bo ta hasiendo algu 
na Miami, pero sí bo kue e 
mesun link ei bai te Europa 
kuné, bo ta yega mas o mé- 
nos 200 ‘milliseconds’, un 
retraso ku bo ta haña for di 
un satélite i esaki sí bo ta 
ripar’é den komunikashon. 
E ora ei nos komo TELBO 
di Boneiru ta e mihó servi- 
sio, nos tin un kabel mas rá- 
pido pa yega Europa i e ora 
ei tin diversidat, unu por 
yega Merka i unu Europa. 
Esaki ta bai traha riba dje 
pa futuro.” 


Señal via telefòn 
Na momentu ku hasi 
yama pa Hulanda via ret- 
nan di TELBO, e ta pasa 
via KLA Mobile i ta yega 
den sentral di TELBO i e 
sentral ei ta konektá riba 
e netwerk ku ta pasa via e 
fibra óptiko bai Kòrsou, di 
Kòrsou e ta bai Miami, na 
Miami ta topa KPN i e ta 
yega Amsterdam via e ka- 
bel, e ora ei ta haña yamada 
terminá na KPN òf Voda- 
fone, e ta dependé na unda 
yama. Tur kos ta pasa via e 
kabel supmarino. Ántes e 
tabata bai via satélite i ta- 
batin linknan dirèkt ku Hu- 
landa, esaki a kambia i bai 
via kabel, segun Colina. 


Satélite bèk den trèk 
Segun desaroyonan ta 
bai ku satelit, satélite ta 
bolbe bin bèk den trèk, 
ántes tabatin hopi satelit, 


Colina ta bisa ku tempu el 
a kuminsá traha na Land- 
sradio, nan tabatin linknan 
dirèkt via satélite ku Hulan- 
da, pues KPN ta baha via 
satélite na Kòrsou i tabata 
papia dirèkt ku Hulanda. 
Awor no ta komuniká 
via satélite mas, eksepto 
kabel di televishon ku ta 
dirèkt riba satélite, pero no 
tin linknan prinsipal via sa- 
télite, rònt mundu tin otro 
kompanianan di satélite ku 
ta bezig. 
Tin unu ku ta biniendo 
Boneiru ku ta Galileo, pues 
tin diferente desaroyo riba 
e área akí tambe. E reto ku 
satélitenan tin ta e retraso, 
e retraso entre mundu i es- 
pasio, sí nan por logra baha 
e retraso akí i hasié algu 
aseptabel, por hasi teleko- 
munikashon riba dje, segun 
Colina. 


Destrukshon 
Colina a eksperensiá ku 
orkan Irma na Sint Maarten 
ku un boto a senk nèt riba 
un kabel, kibra e kabel i 
konekshon a kai afó. E 
kabel tabata konektá Sint 
Maarten ku Puerto Rico. 
E sistemanan di kabel tin 
nan barkunan rònt mundu 
stashoná, na Kòrsou mes 
tin unu stashoná ku kiko ku 


pasa e kabelnan, e ta sali 
pone un kabel nobo i dre- 
cha esun ku tin. 
Colina ta konta di e ka- 
bel Jerry Wilton ku ta baha 
na WEB: “Poko dia ei ku 
kontratistanan tabata koba 
den e área ei, nan a koba 
nèt kaminda e kabel ta 
pasa, nan a koba einan i dal 
e kapa di dèk di e kabel. Ata 
nos na kareda ta bai bisa 
nan ku e kabel aki ta komu- 
nikashon di Boneiru tin riba 
dje, pues pa drech’é. Pero, 
ta kosnan ku ta pasa.” E ka- 
bel ku ta sali na Chachacha 
Beach ta kore riba e santu 
promé, despues e ta baha i 
keda riba un nivel di di la- 
man e ta keda kore te ora e 
yega Kòrsou, e no ta baha 
ful te abou, sí bo sambuyá, 
bo por mir’é, segun Colina. 
Colina ta bisa: “Na mo- 
mentu ku nos mira ku tin 
hende ta bezig na e bich, 
nos ta bira masha krepchi, 
pasobra nos ta bisa, warda 
un ratu, pokopoko, wak pa 
bo no dal e kabel. Nos ta 
manda hende bai wak me- 
sora, pa bo no ta kaminda 
e kabel ta, pasobra e ta 
visibel riba bich i bo por 
faya kort’é i ta kos ku mi a 
eksperensiá. Na Merka mes 
nan a kap un kabel ku kata- 
pila i kibr’é.” 


Entrante djaluna awor 
Aydeline Jones ku kolumna 
‘Prana Massage and More’ 


KRALENDIJK 
-- 
Aydeline Jones, un kara 
no deskonosí den e komu- 
nidat boneriano, a desku- 
brí ku banda di tur e otro 
abilidatnan ku e tin, ku e 
ta un masahista tambe. 
Opteniendo su sertifikado 
algun luna pasá i prak- 
tikando aktualmente pa 
yega na su diploma pa por 
yuda e komunidat boneri- 
ano ku su masashinan re- 
lahante i deportivo. En- 
trante otro siman e lo bai 
saka tur siman un kolumna 
titulá ‘Prana Massage and 
More’ den BONERIANO. 
R e s i e n t e m e n t e 
Aydeline a habri un pá- 
gina riba Facebook ku 
yama: ‘Prana Massage 


and More’. E ta splika: 
“Hopi lo puntra sigur, 
kiko ta Prana? Prana ta 
energia vital; e energia 
di bida ku nos mester pa 
eksistí. Masashi en reali- 
dat ta un praktika di duna 
energia na e persona ku ta 
risibí esaki.” 


Pa mas informashon por tuma kontakto libremente 
ku Aydeline via: 
1. Pagina di Facebook Prana Massage and More; 
2. Email pranamassageandmore@gmail.com òf 
3. Telefónikamente na +599-770-0488 

Abo no ta inferior na ningun hende 


Outor: Mons. Rómulo Emiliani, c.m.f. 


Kompleho de inferioridat 
ta un sentimentu masha tristu, 
doloroso i trágiko. Hopi per- 
sona ta poseé bon kualidat- 
nan, atributonan moral, spiri- 
tual i emoshonal grandi; nan 
tin konosementu i eksperen- 
sianan masha positivo i ta ka- 
pasitá pa triunfá tremenda- 
mente riba un tereno profesh- 
onal determiná; pero nan ta 
sufri di un profundo i teribel 
kompleho di inferioridat. E 
personanan aki ta frakasá, no 
pa falta di kualidatnan, sino pa 
un imágen asina negativo, un 
konsepto asina pober di nan 
mes, pa un pensamentu asina 
tristu di nan kapasidatnan i di 
loke nan ta komo persona. 
Nan ta sukumbí catastrófica- 
mente den e frakaso pa kere 
ku nan ta inferior. Por lo 
ménos 95% di personanan ta 
sinti den nan bida algun senti- 
mentu di inferioridat i pa 
miónes di individuo esaki lo ta 
un barera pa alkansá felisidat 
i éksito. 


Lógikamente, nos tur tin kual- 
idat, talento, konosementu y 
eksperensia ku otronan no tin. 
Kisas nunka nos lo por pinta 
manera Picasso, kanta man- 
era Plácido Domingo o bati e 
rekòrt di velosidat di 500 
meter. E hecho ku un hende 
no ta funshoná ku tantu habil- 
idat manera otro individuo ku 
a sobresalí den deporte, arte, 
músika o siensia, no ta nifiká 
ku abo ta ménos ku nan. No 
ta saludabel kompará bo mes 
di forma desfaborabel ku per- 
sonanan ku a destaká riba si- 
erto tereno ni permití ku esaki 
lo produsí sentimentunan di ni 
que opaque su eksistensia. 


Sentimentu di inferioridat ta 
originá ora nos ta husga i ko- 
mpará nos mes ku normanan 
di otro personanan, no ku es- 
nan di nos. Tin personanan ku 
ta alimentá kada biaha mas 
nan kompleho di inferioridat 
ora di kompará nan mes ku 
individuonan ku a sobresalí 
riba otro terenonan i na un niv- 
el inkonsiente, nan ta trata di 
ser igual na nan. Komo kada 
ser humano ta diferente i no 


por ta igual o idéntiko na otro, 
e ta frustra i e kompleho di in- 
ferioridat ta aparesé ku mas 
brutalidat. 


E úniko komparashon outén- 
tiko bálido ta esun ku un 
hende ta hasi ku su propio ser: 
ku su kualidatnan, habilidat- 
nan, tendensia, meta i balor- 
nan. Bo mester mira bo mes 
tal i kon lo bo tin ku ta si bo 
desaroyá na e máksimo loke 
bo tin ku desaroyá i unda por 
yega di akuerdo ku loke Dios 
ke pa abo, ku bo metanan, 


balornan posibilidatnan i pa 
stimulá bo mes pa ta mihó. 
Kada persona ta asina digno, 
balioso i respetabel manera 
kualkier otro. Simplemente 
kada un ta diferente, pasobra 
bo a nase den bo propio am- 
biente, ku influensianan i ten- 
densianan distinto. No ko- 
mpará bo mes ku ningun 
hende i ménos ku personan- 
an ku ta destaká riba ter- 
enonan di bida ku no ta ne- 


sesariamente di bo interes. 


Hopi persona ta komplehá, ta 
sufri di envidia i ta kai den un 
amargura teribel dor di tin e 
idea totalmente eróneo di ku 
nan tin ku ta manera otronan. 
Kada persona ta manera 
Dios a kre’é, úniko e ir- 
repetible, diferente na kualk- 
ier otro, ku su propio kuali- 
datnan, habilidatnan i virtut- 
nan. Ta apsurdo fiha bo mes 
riba otronan pa averiguá kon 
bo tin ku ta. 


Ciertamente, riba e tereno ku 
abo ta funshoná, sea profes- 
honal, tékniko o otro, ta bon 
fiha bo mes kon otronan ta 
aktua pa imitá loke ta bon. 
Investigá i tuma ehèmpel di 
téknika, norma, método, idea 
i konsehonan di otronan pa 
mehorá den bo profeshon u 
ofisio; pero no kai den auto- 
suficiencia pa kere ku abo ta 
e úniko ku sa, esun ku mas 
konosé i esun mas impor- 
tante, sin konsiderá ku tin 
otronan ku por ta igual o mihó 
ku abo. 


Abo ta úniko, abo no ta infe- 
rior ni superior na ningun 
hende; abo ta simplemente 


abo, ku bo propio aktitutnan i 
debilidatnan. E personalidat di 
bo no por kompetí ku ningun 
otro personalidat, pasobra no ta 
eksistí dos persona igual en la 
superfisie di tera. Dios nunka a 
pensa krea nos tur igual en 
kuantu kapasidat, konosemen- 
tu, formanan di pensa i aktua. 
No ta eksistí un modelo di hòm- 
ber o muhé ku ta komun ni uni- 
forme. Señor a krea kada ser 
humano komo un individuo úni- 


ko en su género, di e mesun 
moda ku el a hasi individual i 
úniko kada pida di sneu, kada 
blachi di un palu, kada mata di 
tera i kada flor. Dios a krea 
hende kòrtiku i haltu, grandi i 
chikí, delegá i gordo, pretu, hel, 
koper i blanku. E hamas a mus- 
tra preferensia pa algun tipo, 
tamaño, kara o koló determiná 
i ta stima tur persona, maske nan 
ta diferente, igual. 


Un kompleho di inferioridat ta 
hiba bo na desaster. Kada bia- 
ha ku un hende ta kompará su 
mes ku otro persona, real o fik- 
tisio i no logra hasi e kosnan ig- 
ual, lo e kere ku e no ta bal, ku 
e ta bobo i brutu. Ta apsurdo i 
ridíkulo kompará o midi bo mes 
ku otro personanan. Abo ta úni- 
ko i maravioso, manera ningun 
otro persona riba tera. Maske 
bo no ta destaká tantu riba al- 
gun tereno, no ta nifiká ku abo 
ta inferior na ningun hende. 


Dr. Norton Williams, un sélebre 
sikiatra, a ekspresá ku ansiedat 
di e hende moderno i su senti- 
mentunan di inseguridat tin orí- 
gen den e falta di fe den su mes 
i ku por haña e seguridat interi- 
or únikamente ora topa denter 
di bo mes e individualidat úniko 


i distinto aki, lokual ta relas- 
honá na e idea di a ser kreá na 
e imágen di Dios. 


Kada un ta mandá dor di 
Señor pa reafirmá ku balor, 
perserveransia, orguyo i fe lo 
bunita, maravioso i grandioso 
ku su personalidat ta i ta lucha 
kontra su sentimentunan i i 
kompleho di inferioridat. Esa- 
ki no ta bira soberbia, sino 
anda ku e bèrdat, loke lo hasi 
nos liber, nos Señor Hesukristu 
ta bisa. Si abo ke ta felis, sti- 
ma bo mes, balorá bo mes, 
respetá bo mes; nunka ko- 
mpará bo mes ni sinti bo mes 
inferior na ningun hende ni ko- 
mplehá bo mes. No midi bo 
mes ku ningun hende pa su 
kondishon sosial, ekonómiko 
o pa e koló di su kueru ni ha- 
mas pensa ku abo ta ménos 
ku otro persona, pasobra abo 
tin ménos. 


Sakudí bo mes di unabes i 
semper di e kompleho aki di 
inferioridat ku ta stroba bo na 
realisá den bo bida meta i ba- 
lornan ku abo ta sinti i ku 
mester kumpli. Hesukristu, e 
Yu di Dios, nos Señor marav- 
ioso, no a import’é di semper 
di bisti e mesun túnika, e me- 
sun mantel. Hesukristu hamas 
a baha kabes dilanti algun tipo 
di poder ni tabatin bèrgwensa 
pa su orígen humilde ni paso- 
bra nan tabata yam’é karpinté 
o yu di un karpinté; pasobra e 
tabata konosé su dignidat i su 
balor perfektamente bon . 


Hesukristu, Señor, ta Yu di 
Dios den e sentido pleno, pero 
abo tambe ta yu di Dios den 
Kristu, traha na Su imágen i 
semehansa i tèmpel di Spiritu 
Santu. Abo ta un persona ma- 
ravioso, fantástiko, úniko, 
original i inkreibel, manera nin- 
gun otro ku a eksistí den e kara 
di tera. Lanta, habri bo wowo- 
nan i siña di unabes i semper 
pa kita e sentimentu di inferi- 
oridat ku ta asina trágiko i la- 
mentabel. Si abo ta aserká 
Señor i ta busk’é, E por yuda 
bo pa kambia. E por hasi ma- 
ravia den bo bida i yuda bo na 
eliminá bo sentimentu o ko- 
mpleho di inferioridat. Kuné 
abo por vense kualkier kos. 


pakto ku Dios a sera tabata 
ku Moises. E di dos pakto o 
Aliansa Nobo Dios a ser’é 
atraves di Hesukristu, su Yu. 
E antiguo Pueblo de Israel 
awor ta bini sustituí ku un 
Pueblo Nobo: Iglesia, fundá 
dor di djE. 
E dos tèstamèntnan aki no 
ta independiente esun di e 
otro, sino ku esun bieu ta 
preparashon pa esun nobo i 
ámbos ta estrechamente uní. 
Ámbos Aliansa ta historia di 
salbashon, den kua Dios ta 
intervení ku su palabranan i ku 
su obranan den bida di hende 


pa ehekutá su plan. 
Nos tur huntu ku Dios ta e 
protagonistanan di e historia 
sagrado aki; nos tur ku Dios 
ta denter di dje pasobra nos 
tur hende ta bai den peregri- 
nashon pa e Tata. 
Siguiendo la historia di e 
Pueblo skohé, nos ta yega na 
deskubrí nos propio historia. 
Igual ku e Pueblo di Israel, 
Dios ta ofresé nos su amor i 
ta laga nos komprendé kon 
nois por kontest’é, no op- 
stante nos rebeldia i pikánan. 


Ta kontinuá otro siman 


kontinuashon pag. 11 

SOLUSHONNAN 
ESTATAL NOBO 


Tanten ku mundu ta dividí 
den 193 nashon, lo tin leinan 
diskriminatorio regulando imi- 
grashon, pasobra imigrashon 
ta diskriminashon. 
Ounke nos no ta di akuerdo 
ku e aktual órden internashonal 
basá riba nashonnan sobera- 
no, nos ta kere ku por lo pronto 
pa nos islanan chikitu di Aruba, 
Kòrsou y Boneiru un maneho 
restriktivo tokante imigrashon 
ta hustifikabel. Pasobra si mu- 
chu hopi estranhero ta drenta 
muchu rápido, káos lo resultá. 
Esaki no ta yuda e imigrant- 
enan ni e lokalnan. 
Pero personanan di nasho- 
nalidat Hulandes di nos isla- 
nan hermana mester ta liber pa 
biba unda ku nan kier sin niun 
restrikshon riba tur 6 isla di An- 
tia Hulandes di ántes. Nan ta’tin 
e libertat aki for di aña 1634. Y 
esaki nunka no a kousa pro- 
blemanan serio. Aruba a kita 
e libertat aki for di nos na aña 
1986, dia ku nan a imponé re- 
strikshon migratorio kontra per- 
sonanan Hulandes di e otro 5 
islanan. Na 2010 e otro islanan 
a kopia a mal ehèmpel di Aruba 
aki sin pensa. 
Komo konsekuensia di esa- 
ki, Aruba, Kòrsou, San Martin 
y e islanan di BES tur tin nan 
propio leinan di imigrashon, ku 
ta restringí imigrashon di per- 
sonanan Hulandes di e otro is- 
lanan. E leinan aki ta establesé 
frontera-nan, komo si fuera nos 
propio famia na e otro islanan 
ta estranhero. 
Nos tur a faya ku nos a laga 
esaki sosodé. Boneiru kier a 
sali for di Antia Hulandes pa 
forma un union ku Hulanda. 


NOS MANEHO TOKANTE IMIGRASHON 
Restriktivo sí, abuso nò 


Esei no kier men ku personan- 
an di nashonalidat Hulandes di 
e otro islanan ta nos enemigu. 
Aruba, Kòrsou y SXM ta’tin nan 
propio motibu pa sali. Pero e ta 
klaramente robes pa nenga ak- 
seso liber na bo propio famian- 
an di e otro islanan. Despues di 
Aruba, nos tur a kometé e eror 
grave aki. E tambe ta un violas- 
hon klaro di art. 12 di e Tratado 
di Derechonan Sivil y Polítiko. 
Tempu ku Boneiru a prepará 
pa sali for di Antia Hulandes, 
nos a bisa kla kla (y seria- 
mente): ‘Nos no ta kontra Kòr- 
sou. Nos ta pro Boneiru’. Bo- 
neiru tin ku prueba esaki awor 
dor di ta e promé isla pa korigí 
e eror aki. Ounke Boneiru no 
por kambia su Lei di Atmishon 
y Ekspulshon, pasobra imi- 
grashon a bira responsabilidat 
di Hulanda, gobièrnu di Bonei- 
ru por saka un komunikado an- 
unsiando ku lo pidi Parlamento 
Hulandes pa kambia e lei, di 
moda ku tur personanan di 
nashonalidat Hulandes di nos 
hermana islanan lo haña atmi- 
shon liber na Boneiru atrobe. 
Pa ku estranheronan, nos ta 
sostené restrikshon migratorio. 
Pero abuso nò! Restringí atmi- 
shon no ta meskos ku restringí 
libertatnan básiko di hende. 
Un libertat hopi importante ku 
tur hende tin ta e derecho pa 
skohe bo trabou libremente, 
kual derecho ta ankrá den e 
Tratado di Imigrashon tambe. 
Nos ta mantené ku KADA re- 
strikshon di e ‘libertat pa skohe 
bo trabou libremente’ ta un 
forma di servidumbre, loke ta 
prohibí den art. 8 di e Tratado 
di Derechonan Sivil & Polítiko. 


Nos no ta kere ku ta korekto 
y hustu pa distinguí gradonan 
di servi-dumbre. Esei ta igual 
na bisa ku formanan suave di 
sklabitut ta OK. Nò, tur tipo di 
sklabitut, suave of severo, ta 
inakseptabel. Esei ta konta pa 
servidumbre tambe. Sea suave 
of severo, e ta prohibí. Punto. 
Sin embargo, serka nos imi- 
grantenan ta wòrdu someté na 
un forma suave di servidumbre. 
Nan por bin traha solamente pa 
un doño di trabou spesífiko. Tur 
aña, nan derecho di residensia 
ta dependé di un pèrmit ku ta 
duna su doño di trabou derecho 
pa duna nan trabou. Si un lokal 
ta pidi pa e haña e trabou, e i- 
migrante ta pèrdè su residensia 
y su trabou. 
Di e forma aki, ta mara e imi- 
grante na su doño di trabou. Y 
su estadia ta insigur. Por bisa 
ku esaki ta servidumbre suave, 
pero servidumbre e ta. E ta 
violá e imigrante su libertat di 
skohe su trabou libremente. 
No tin op-heshon pa restringí 
imigrashon den sentido ku un 

doño di trabou mester prueba 
promé ku e por empleá e imi- 
grante y ku no tin lokalnan pa 
hasi e trabou. Pero unabes ku a 
duna atmishon na e imigrante, 
e mester wòrdu tratá igual ku 
lokalnan. Esei ta e konsekuen- 
sia humano di lag’é drenta. 
Nos NO ta trata nos imi- 
grantenan bon. No tin sufisien- 
te espasio den e artíkulo aki pa 
hala atenshon na e tantísimo 
abusonan basá riba lei ku nos 
ta kometé kontra imigrantenan 
riba nos islanan. Hopi hende sa 
bon bon kiko ta pasando, pero 
nan ta keda ketu. Y ta duru pa 
e imigrantenan organisá nan 
mes pa para e abuso. Pasobra 
nan ta riska ekspulshon. 
Nos ta biba den un sosiedat 
Kristian y nos mes tin ku stòp e. 
Si un dia abo mes ta haña bo 
den e situashon desafortuná ku 
bo tin ku emigrá pa gana bo pan 
di kada dia pa kria bo famia, 
abo kier wòrdu tratá manera 
nos ta trata nos imigrantenan? 
Trata otronan, manera abo 
kier pa nan trata bo … 

DEN PASONAN 
DI BÒI 


Siman pasá atardi mi a 
bai kana un tiki den áre- 
anan di kunuku i a pasa 
banda di kunuku di Hosé 
Phelipa, álias Djo Kavu- 
la. Mi tabata kompaña 
ei dia ei pa Rossan, un 
amiga hopi será. Nèt e 
dia el a kumpli aña i a 
invitá su mes pa kana 
ku mi. 
Rossan ku pa basta aña 
kaba tin un relashon 
spesial ku otro. Kamina- 
ta i naturalesa ta mara 
nos huntu. E tin hopi ko- 
nosementu di piedranan 
ku bo ta enkontrá den 
naturalesa. 
Durante mi kaminata- 
nan e aña aki mi ta trata 
na rekohé memorianan 
di kunukunan ku mi topa 
na kaminda. Kunukunan 
bandoná. Asina nos a 
pasa banda di kunuku di 
Djo Kavula. 
Hopi di e kunukeronan 
aki mi a konosé. Entre 
otro e kas di kunuku aki 
ta di Hose Phelipa, álias 
Djo Felipa. Nan tabata 


ta yam'é Djo Kavula. 
Despues di a biba algun 
tempu na Ka’i Mimina. 
Despues el a bai Kas di 
Kuido. E tabata bon na 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


tinu kasi te na último dia 
di su bida. 


Kunuku di Djo Kavula 
ta situá pabou di Seru 
Grandi, un seru ku komo 
mucha mi a krusa kom- 
pletu. Djis pegá tin un 
dam, den un roi yamá 
Roi di Chubatu. Tambe 
tin un pos ku molina ku e 
nòmber di dje, esta ‘Pos 
Kavula’, pues no Kavoe- 
la. 
Na aña 2001 mi a hasi 
promé 
entrevista 
pa 
televishon ku Kavula na 
su kunuku. Un persona 
hopi chistoso. Kavula 
(Kavoela) tabata un per- 
sonahe den e buki 'De 
Vlugge Slang' skirbí pa 
Pater Versteeg. E ta bai 
tokante 
Njoka, un mucha nòmber 
afrikano ku ta muri na fi- 
nal di e buki di 'pest', de 
'zwarte dood'. Un buki ku 
tur mucha ku a bishitá 
Lagere School den pa- 
sado a yega di lesa i a 
keda bou di impreshon 
di dje. 


E buki aki tabata konosí 
simplemente komo 'buki 
di Njoka' serka nos. Den 
e buki aki tin pasashi- 
nan hopi diskriminatorio 
kontra hende pretu, pero 
esaki no a molestiá nos 


komo mucha. Nos no ta- 
bata sa kiko ta diskrimi- 
nashon. Djo Kavula tur 
dia tabata bai su kunu- 
ku. Hopi biá ku un sigá 
den su boka. Na vários 
mi tabata kumpra sigá 
Velasquez pa regal’é. 
Asina nos a krea un 
laso di amistat. Segun 
mi asta m’a papia na su 
entiero. 
Banda di dediká aten- 
shon na su kabritunan, 
Djo tabata planta maishi 
tambe. I e tabata kima 
karbon. Mi a konta Ros- 
san di Djo i kon tin biá 
mi sa pasa sinta bou di 
palu di tamarein den su 
kunuku pa kombersá. 

Awèl sí. Si mi nase bèk komo 
muhé lo mi buska vokashon pa 
bira sùr. Sùr Tonchita. 


Tonchi, ata awe ta sali den 
korant ku Sùr André na 
Fransia a muri ku 118 aña. 

Kòntèst di USA Today 
Cadushy Distillery den tòp mihó 
destileria di ròm 


KRALENDIJK – Ku 
orguyo Cadushy Distillery 
ta anunsiá ku el a finalisá 


komo finalista den e kom- 
petensia di USA Today 
komo e mihó destileria di 


ròm den Karibe.Un pènel di 
eksperto a nominá e mihó 
20 destileria di ròm den Ka- 
ribe. E aña akí e tereno ta- 
bata hopi fuerte, ku tur des- 
tileria mayó presente. E tòp 
10 ganadónan a keda deter- 
miná dor di voto popular. 
Eric Gietman di Cadu- 
shy Distillery: “Na promé 
lugá, mi tabata un poko de- 
sepshoná ku nos no a gana 
e kompetensia di aña akí. 
Pero sí mira e kompetensia, 
mi ta hopi orguyoso ku nos 
ta finalista den e kompeten- 
sia ku hopi destileria di ròm 
bieu. E aña akí e ganadó ta 
un destileria fundá 263 aña 
pasá.” The Cadushy Distill- 


Despues di reto di TikTok 
Mucha di 12 aña ta muri 


KRALENDIJK – Un 
mucha muhé di 12 aña a 
muri despues di reto di 
TikTok. Milagros tabata 
un mucha di 12 aña i ta- 
batin henter un bida su di- 
lanti. Na e bida di balor akí 
sinembargo ta yega su final 
di e manera mas apsurdo. 
Nos sa ku netwerk so- 
sial a bira un parti di nos 
bida, pero meskos ku tur 
kos, tin hende ku no sa ku 
mester usa esaki. Pensa 
riba retonan peligroso ku 
por finalisá bida di hende, 
prinsipalmente momentu 
ku nan ta menor di edat, ta 
inaseptabel. E reto di Tik- 
Tok yamá ‘Blackout Chal- 
lenge’ dia 13 i yanüari a 
finalisá den morto di Mila- 
gros, un mucha muhé di 12 
aña di Argentina. Segun 
investigashon a haña e mu- 
cha chikitu akí sin bida den 
su kamber. 
E tanta di Milagros, 
Laura Luque, den su men- 
sahe riba Facebook a pidi 
pa kompartí su mensahe 
ku komo meta pa evitá mas 
kaso di morto trágiko i ap- 
surdo manera di esun di su 
subrina. E famia lógika- 
mente ta den rou profundo. 


E orígen di e sosedidu 
trágiko ku a tuma lugá na 
Santa Fe, Argentina, ta den 
man di Ministerio Públiko, 
ku ta keda kondusí dor di 
e denunsiante Juan Carlos 
Ledesma, segun Tele5. 
E reto ta pa wanta ro- 
sea te na momentu ku bo 
kai flou, te asta si esaki 
ta nifiká ku bo mes mes- 
ter mara un opheto na bo 
garganta, manera un faha. 
Entre tantu un otro hende 
ta pone e pèrdèmentu di 
konosementu riba un fil- 
mashon. 
Milagros 
ke 
tabatin 
normalmente plaser ku su 
amiganan i e storia nunka 
por a terminá ku su morto. 
Òf mihó bisá, e no ni mes- 
ter a tuma lugá. 


ery ta eksistí solamente 14 
aña i ya ta hungando un ròl 
serio den esena di ròm kari- 
bense ku su ganadó di pre- 
mio di ròm, Ròm Rincon. 
Gietman: “Mi ke gradisí 
tur fanátiko i embahador di 
Cadushy ku e vota pa nos. I 


ta hopi kombensí ku esaki 
ta yuda nos oudiensia kre- 
siente pa nos hasi mihó den 
e kompetensia di otro aña.” 
Na yüni tin e segundo 
edishon di e siman di ròm 
di Boneiru. Esaki ta tuma 
lugá di 12 pa 17 di yüni. 


Kralendijk, Boneiru 
19 di yanüari 2023 


Mediadó di Bes ta partisipá ku riba 27 di yanüari 2023 ta tuma lugá 
un referèndùm bou di trahadónan di Contour Global Bonaire B.V. 
Meta di e referèndùm ta pa determiná kua sindikato lo keda apuntá 
pa mayoria di e trahadónan pa representá nan. 


Un yamada ta bai na e trahadónan pa partisipá na e referèndùm aki. 


Orario: 1’or - 4’or di atardi 
Sitio: Asuntunan Sosial i Labor (SZW) 


ANUNSIO 


Mediadó di BES 

VAKATURA 


Mas informashon? 


Bishitá www.rijksdienstcn.com/vakatura 


Bo tambe ke traha pa RCN? 
Bo por solisitá pa e siguiente funshonnan: 


SZW - Hefe di Unidat Suplente 
Voogdijraad CN - Konsehero Hurídiko 


Statia i Saba ta keda stabil 
Inflashon a baha na Boneiru 


KRALENDIJK -- Du- 
rante e di kuater kuartal di 
2022, produkto i servisio 
di konsumo na Boneiru a 
bira 8.1 porshento mas karu 
kompará ku e aña anterior. 
Durante e di tres kuartal, 
inflashon tabata 12.2 por- 
shento. E bahada durante e 
di kuater kuartal ta pa gran 
parti debí na e supsidio riba 
e tarifa fiho di koriente ku 
a drenta na vigor dia 1 di 
novèmber 2022. Ofisina 
Sentral di Statistik, CBS, 
ta raportá esaki basá riba 
e índise di preis di konsu- 
midó na Karibe Hulandes. 
Na Sint Eustatius, preis 
a subi ku 9.1 porshento riba 
base anual durante e di kua- 
ter kuartal di 2022. Durante 
e di tres kuartal, esaki ta- 


bata 9.0 porshento. E subi- 
da leve na Sint Eustatius 
ta prinsipalmente debí na 
subida di preis di kuminda. 
Na Saba, inflashon a 
keda igual, tantu durante e 
di tres kuartal komo den e 
di kuater kuartal, preis di 
konsumidó a subi ku 9.7 
porshento. Preis di kumin- 
da i produkto pa manten- 
shon i reparashon di kas, a 
bira mas karu kompará ku 
un aña anterior. E bahada di 
preis di kombustibel tabatin 
un efekto di bahada riba in- 
flashon. 
Kompará ku e di tres 
kuartal di 2022, preis na 
Boneiru a baha ku 1.9 por- 
shento durante e di kuater 
kuartal. E bahada aki ta 
kousá prinsipalmente dor 


di supsidio riba e tarifa fiho 
di koriente for di dia 1 di 
novèmber 2022. 
Preis di kombustibel a 
baha ku 8.6 porshento kom- 


pará ku e kuartal promé. 
Preis pa kuminda a subi ku 
2.2 porshento kompará ku 
un kuartal anterior. 
Preis di konsumidó na 
Sint Eustatius a subi ku 
0.9 porshento durante e 
di kuater kuartal di 2022, 
kompará ku e di tres kuar- 
tal. Kuminda i bebida sin 
alkohòl, a bira mas karu 
kompará ku di tres kuartal, 
preis di fruta fresku a subi 
ku 11.3 porshento. 
Konsumidónan na Saba 
tambe a paga 0.9 porshen- 
to mas durante e di kuater 
kuartal di 2022, kompará 
ku un kuartal anterior. Preis 
pa kuminda i bebida sin 
alkohòl a subi ku 3.5 por- 
shento den e kuartal akí. 
Tambe preis di produkto pa 
mantenshon di kas a subi 
ku 23.5 porshento kompará 
ku e kuartal promé. 
Preis 
di 
kombustibel 
a baha ku 6.9 porshento 
kompará ku di tres kuartal. 
Ademas, transporte di per- 
sona via avion ta mustra un 


bahada den preis di 19.6 
porshento. 
For di e di dos kuartal di 
2022, preis di webu a subi 
konsiderablemente. 
Du- 
rante e di kuater kuartal di 
2022, preis di webu na Sint 
Eustatius tabata 32 porsh- 
ento mas karu i na Saba 7 
porshento mas karu kom- 
pará ku un aña promé. Na 
Boneiru preis di webu a 
keda igual. 
Den 2022 promedio di 
preis na Boneiru tabata 
9.7 porshento mas haltu 
kompará ku 2021. Na Sint 
Eustatius preis tabata 7.7 
porshento mas haltu kom- 
pará ku 2021 i na Saba 8.6 
porshento mas haltu. Riba 
tur tres isla esaki ta rela- 
shoná ku preis mas haltu pa 
kuminda, transporte i kas, 
awa i koriente. 
E sifranan di e di kuater 
kuartal di 2022 ta prelimi- 
nar i lo stipulá nan defini- 
tivamente na momento di 
publikashon di e di promé 
kuartal di 2023. 


Pa info i komunikado den 
Extra/ BONERIANO, 


USA MAIL: extrabon@gmail.com 


PA AVISO MAIL: avisobon@gmail.com 

Polis a parti 17 prosèsferbal pa 
violashon di lei di tráfiko 


KRALENDIJK-- Riba 
djamars 17 di yanüari agen- 
tenan di Kuerpo Polisial 
Hulanda Karibense a tene 
un kòntròl di tráfiko den 
besindario di Playa. Du- 
rante e kòntròl di masomé- 
nos 3 pa 4 ora polis a parti 
17 prosèsferbal pa manehá 
sin faha di seguridat i pa 
uso di telefòn selular tras 
di stür. Kuerpo ta hasi un 
apela-shon na tur shofùr 
pa mantené nan mes na e 
reglanan di tráfiko. Durante 
e kòntròlnan aki agentenan 
lo sòru pa tur partisipante 
den tráfiko tene nan mes 
na e leinan preskribí pa nan 
mesun seguridat. Kontrol- 
nan di tráfiko ta kontinuá 
ku regularidat i violashon 
di lei tin konsekuensianan 
severo. 


Faha di seguridat 
Bisti bo faha pa bo mes 
seguridat. Un faha di se- 
guridat ta protehá oku- 
pante di un outo durante di 
un aksidente. Dor di uza e 


faha e persona protehá ta 
keda sinta riba su stul, no 
tin e posibilidat pa dal su 
kabes den winshil i no ta 
keda bentá den e outo p’aki 
p’aya. Dor di bisti bo faha 
di seguridat bo chèns di 
tin un aksidente mortal ta 
baha ku 30 pa 40%. Tambe 
patras den outo bo tin 20% 
ménos chèns di keda herida 
seriamente ora bo tin bo 
faha bistí. 


Telefòn 
Uzando bo telefòn selu- 
lar miéntras bo ta manehá, 
bo ta hinka bo mes, pero 
tambe otronan den peliger. 
Pasobra ora nos ta uza nos 
telefòn nos ta ménos alertá. 
Pone bo telefòn for di 
bista. Asina bo ta prevení 
e tentashon pa wak tòg. 
Ora bo ta partisipá den trá- 
fiko, sea ta ku outo òf riba 
baiskel, ta importante pa 
bo ta konsientemente pre- 
sente. Si bo tin un persona 
ku ta ferwagt un mensahe 
òf yamada di bo, mèldu nan 


promé ku por ehèmpel bo 
subi outo, ku bo no ta bai ta 
alkansabel pa un ratu. 


Dokumentonan bálido 
KPCN ta hala atenshon 
di un i tur pa nan tin e do- 
kumentunan nesesario na 
òrdu. Tambe ta konsehá es- 


triktamente pa kumpli ku e 
reglanan di Lei di Tráfiko. 
Ku esaki bo tambe ta kon- 
tribuí na un tráfiko seif i 
sigur riba e isla. E periodo 
benidero lo bai tene kòn- 
tròl regularmente, kaminda 
lo aktua ku man duru na 
momentu ku no tin e doku- 


mentunan menshoná ariba 
na òrdu i tambe si no ta 
kumpli ku reglanan di trá- 
fiko. 
Bo no ta kumpli ku 
reglanan? Bo por haña un 
but. E suma di un but pa e 
violashonnan menshoná ta 
varia entre $30 te ku $225. 


Waya di koriente pa nan kuenta 


Esaki ta Kaya Lisboa na Sabana, e wayanan di koriente ta serka di kibra i kai. Aten- 
shon na WEB pa hasi algu urgente promé ku kualke inkonbeniensia pasa. Outonan 
ta kore duru riba e kaya akí i hopi hóben ta kore baiskel pa no papia mes di esnan 
ku ta kana na pia. 



Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Benjamin Visser 
13.30 Aki Boneiru: Chelsey Domacassé 
14.00 Herensia: 
Lina Provence-Semeleer 
15.00 BAPA: Sur 
Virginia (Trahamentu Dushi 
Tamarijn - Trahamentu di 
Kura di Yatu (Magasina Rei) 


16.00 Herensia Aua: Eusebio Sebastian Petrona 
17.00 Aki Boneiru: Letisia Thielman 
18.00 Herensia: 
Julieta van Dinter-Beaumont 
19.00 BAPA: 
Familie Mooij 


20.00 Politiko : 
MPB ta Informa Episodio 08 
20.30 Aktualidat: 
Jan Arnold Francken 
21.30 Herensia: 
Ignacia Monica Bernabela 
(Sur Virginia) 
22.30 BAPA: 
Irlenska Martinus 2 


Tur mèrdia 12’or ta kuminsá un programashon nobo di 4 
ora. E programashon aki ta ripití pa 24:00. 

ARUBA 
DEPORTE 


KRALENDIJK--Wil- 
bert Pourier i Vanichi Mer- 
cera, den entrevista ku nos 
tabatin ku nan e siman aki, 
mas bien ayera mèrdia, 
a papia di “futbòl kaná” 
manera nos ta yam’é, pero 
ku na Hulanda tin e nòm- 
ber ofisial di “Loop Voet- 
bal” ku ta hopi konosí aya 
na Hulanda serka esnan di 
mas edat, mas bien pen- 
shonadonan ku ta usa esa- 


KRALENDIJK--E 
tim di biliart The Un- 
touchable di Antriòl Pa- 


K R A L E N D I J K - 
-Kampionato biliart bola- 
8 despues di e dianan di fi- 
esta di fin di aña ku Pasku 
di Nasementu i Kambio 
di Aña, a sigui djamars úl- 
timo den su di tres buèlta 
di e kampionato organisá 
pa e federashon di biliart 
ku ta FeBiBo bou di pre- 
sidensia di Marvin Abdul. 
Awe nos ke duna pu- 
blisidat na e skema pa e 
di tres buèlta di e kampio- 
nato, di manera ku e fana- 
tikada di e deporte di bili- 


Futbòl kaná bon pa terapia 


ki komo sorto di terapí pa 
mantené nan mes fet i den 
kondishon. Segun Wilbert 
Pourier, tin masha hopi in- 
stansia òf organisashonnan 
na Hulanda ku ta organisá 
“futbòl kaná”. 
E ta un sorto di terapí 
unda ku na Hulanda por 
ehèmpel masha masha hopi 
hende mes ta usa esaki 
komo un tipo di terapí ku 
ta masha masha bon pa nan 


salú i kondishon. Ta trata di 
un deporte pa hende grandi, 
hende di edat kaba. No ta 
trata di un normal futbòl, 
sino mas bien kubo ta kana 
pasa bala pa otro. E tin su 
reglanan mará na dje i ta 
algu dushi pa hunga.Bo no 
tin mag di kore hunga bala, 
e bala o tin mag di subi na 
sièrto altura dibo kurpa. E 
ta mará pues na su reglanan 
pero ta algu dushi pa hun- 


ga. Unabes kubo sera ko- 
nosí kuné, bo ta keda mará 
na dje pa e forma kon bo 
ta kana pasa bala pa otro i 
yega serka gol pa por anotá 
gol. Ta un tipo di wega kon- 
sidera un tipo di wega ku ta 
konsiderá tambe komo un 
terapí, di kua tin asta kam- 
pionato di esaki. E ta sigur 
un dushi wega pa esnan di 
mas edat por dibèrtí nan 
mes kuné, mantené nan 


kurpa den kondishon i sa- 
ludabel. Tur hende ku ke 
por praktiká esaki, segun 
tantu Wilbert Pourier komo 
tambe Vanichi Mercera, a 
trese na publisidat den en- 
trevista ku nos tabatin ku 
nan e siman aki. Loke falta 
ta pa formalisá esaki aki n 
a Boneiru i buta esaki den 
moveshon. Pronto lo bai 
tende muchu mas di esaki 
aki na Boneiru. 


Skema kampionato biliart bola-8 


art por tuma nota di esaki 
pa presensiá e partidonan i 
apoyá nan ekipo den e kam- 
pionato. 
Tur partido ta tuma lugá 
mitar di ocho (19:30) den 
sala di biliart di Kompleho 
Deportivo Jorge Nicolaas 
na Kaya Amsterdam. 


Skema terser buèlta. 
17 yanüari 2023 The 
Untouchables vs Ricochet. 
19 yanüari 2023 Master- 
touch vs La Tropicana. 
24 yanüari 2023 Azteca 


vs Mastertouch. 
26 yanüari 2023 The 
Untouchables vs La Tropi- 
cana. 
31 yanüari 2023 The 
Untouchables vs Azteca. 
7 febrüari 2023 Master- 
touch vs Ricochet. 
9 febrüari 2023 La 
Tropicana vs Azteca. 
14 febrüari 2023 Rico- 
chet vs Azteca. 
16 
febrüari 
Master- 
touch vs The Untouch- 
ables. 


The Untouchable 5-0 riba Ricochet 


riba, djamars último den 
kontinuashon di kampio- 
nato biliart bola-8 di nos 


isla den su di tres buèlta 
di e kampionato, a blan- 
kia e ekipo di Ricochet 


di Playa ku skor di 5-0, 
esaki den sala di biliart 
di Kompleho Deportivo 
Jorge Nicolaas na Kaya 
Amsterdam. 
E ekipo di The Un- 
touchables a sali pika 
dilanti i keda dilanti sin 
duna Ricochet oportuni- 
dat pa reakshoná den e 
partido. 


Sètnan di e partido. 
The Untouchables – 
Ricochet 5-0. 
P. Cicilia – H. Valen- 
tijn 2-0. 
Ch. Thomas – E. Wij- 
man 2-0. 
H. Duran – R. Martis 
2-0. 


G. Alberto – I. Martis 
2-1. 
CH. Janzen – E. Phe- 
lipa 2-0. 
E partido aki no a ko- 
nosé niun 7bola. 
Pabien na e ekipo di 
The Untouchable ku e 
viktoria i éksito na e eki- 
ponan den e kampionato 
ku despues di e partido 
djamars último, ta sigui 
djaweps 19 yanüari 2022 
mitar di ocho anochi, ora 
ku e ekiponan Master- 
touch di Kaya Nikiboko 
Sùit i La Tropicana di 
Rincon topa otro den di 
tres buèlta di e kampio- 
nato. Éksito na e ekiponan 
den e kampionato. 


Siña i hunga beisbòl òf sòftbòl 


KRALENDIJK -- The Dreamers kier a in- 
vitá tur mucha ku kier praktiká òf siña hunga 
beisbòl i sòftbòl, pa akudí dia 28 i 29 di yanüari 
na Sportpark Dudi Josephia na Tera Kòrá pa 
e dia habrí i hasi prueba. Riba e dianan akí 
mayornan tin e oportunidat pa inskribí e mu- 
cha pa ta miembro di The Dreamers Baseball 
& Softball Association. Pa partisipá mayornan 
por registrá nan yu via https://my.forms.app/ 
form/63bb6966597af40147b4568a. 
Por registrá pa e siguiente gruponan, djasa- 
bra 28 yanüari Baseball Boys & Girls, 4-10 aña, 
orario mitar di nuebe pa mitar di dies, djasabra 
28 yanüari Baseball Boys & Girls, 11-20 aña, 
orario 10’or pa 12’or. Djadumingu 29 yanüari 
Girls only, 4-10 aña, orario mitar di nuebe pa 
mitar di diesun i djadumingu 29 yanüari Girls 
only, 11-20 aña, orario 10’or pa 12’or. 

ARUBA 
KÒRSOU 


WILLEMSTAD - Ku e 
meta: “UNI FAMIA i duna 
chèns pa konosé otro mihó”, 
e komishon di taki di Pa 
Phelipie Cijntje a kuminsá 
un trabou duru, pero dushi, 
na aña 1997 pa traha riba 
kolekshon di informashon 
tokante e taki(nan) fami- 
liar. Na 1998, 3 otro taki di 
e matrimonio Johannes Ci- 


Den futuro lo sigui ekspandé laso familiar 
Takinan di famia Cijntje ku enkuentro familiar 


jntje i Petronella Climaka 
Lourens tambe a kaba nan 
palu ginekológiko. 25 aña 
despues di e promé enkue- 
ntro, taki di Pa Phelipie 
i miembronan di e famia 
grandi di Cijntje a bolbe 
bini huntu komo famia riba 
23 di desèmber 2022. 
Durante e enkuentro aki 
a homenagiá 4 miembro di 


famia Cijntje ku a destaká 
den nan ramo, kende ta 
minister Ruisandro Cijntje, 
Miss Kòrsou Shariangela 
Cijntje i beisbolero profe- 
shonal Jurrangelo Cijntje i 
baluarte grandi di nos ko- 
munidat Armando Huerta 
ku su 40 aña den farándula. 
Durante e evento festivo 
Famia Cijntje a sosialisá, 
a saka portrèt den frame, a 
kanta i deklamá, a haña sp- 
likashon di orígen di taki- 
nan di Cijntje ilustrá riba 
pantaya grandi, a proyektá 
e evento bibu via Zoom pa 
miembronan di famia na 
Hulanda, a homenagiá 4 
miembro di famia, a kom- 
partí un gesto memorabel, a 
pasa grabashonnan di histo- 
ria familiar, a kome i bebe i 
a terminá e anochi ku baile 
i músika. 

WILLEMSTAD 
– 
MCB Group i e método di 
pago online Sentoo, ta bai 
uni den partnership pa asi- 
na sigui ekspandé e posibi- 
lidatnan pa pagonan online. 
Esaki ta nifiká ku pron- 
to tur MCB su klientenan 
komersial i personal na Ka- 
ribe Hulandes por kuminsá 
hasi uzo di Sentoo pa hasi 
i risibí pago direktamente 
via nan propio kuentanan 
bankario. 


MCB Group i Sentoo ta bai traha huntu 


Sentoo, un método di 
pago online lokal, ta brin- 
da klientenan di MCB e 
opshon pa checkout i hasi 
pago ku Sentoo. Manera 
Michael de Sola, Direktor 
General di MCB ta indiká: 
“E método di pago online 
Sentoo ta parti di nos banko 
su strategia pa sigui brinda 
solushonnan di pago inova- 
tivo huntu ku partnernan lo- 
kal i e ta aliñá ku nos banko 
su plannan pa mehorá e kli- 


ente su eksperensia dor di 
optimalisá nos solushonnan 
bankario digital. Den un 
mundu kaminda nos klien- 
tenan ta ferwagt mas i mas 
di por paga unda ku ta i ki 
ora ku ta, Sentoo ta brinda 
un manera kumbiniente, 
instantáneo i sigur pa hasi 
i risibí pago pa medio di 
pago lokal online. P’esei 
nos ta kontentu di asosiá 
ku Sentoo i ofresé e servi- 
sio akí pronto nan nos kli- 
entenan.” Ku Sentoo, tantu 
MCB su klientenan komer- 
sial komo esnan personal, 
lo benefisiá di e servisio di 
pago nobo akí. Komersian- 
tenan lo por risibí pago on- 
line via negoshinan online, 
appnan móbil i sistemanan 
di fakturashon ku Sentoo su 
opshonnan di pago, manera 
un kònòpi di checkout, kó- 
digo QR i lenk di pago. 


Mas aleu, negoshinan 
sin aktividatnan di e-com- 
merce, tambe por ofresé 
Sentoo pa kualke tipo di 
pago online. 
Sentoo lo ta e úniko mé- 
todo di pago ku pronto lo 
keda integrá direktamente 
ku MCB su ambiente ban- 
kario online. “Na Sentoo, 
semper nos ta buskando 
maneranan pa ekspandé 
nos servisionan i alkansá 
mas empresa ku ke brinda 
nan klientenan opshonnan 
di pago lokal. Nos ta entu- 
siasmá pa introdusí Sentoo 
na MCB, dunando tur hen- 
de akseso na un manera mas 
simpel i lihé di pago online 
ku nan propio kuentanan 
bankario,” di akuerdo ku 
Vincent van Rutten, Sentoo 
su Direktor General. 
“Sentoo ta grátis pa uzo 
di konsumidó i no ta rekerí 


registrashon. Ora di paga, 
klientenan ta skohe e méto- 
do di pago di Sentoo, siguí 
pa MCB. Djei nan ta keda 
dirigí na MCB online bank- 
ing pa outentiká i aprobá e 
pago. Ta mustra tur infor- 
mashon di pago nesesario 
i no por kambia esakinan, 
garantisando un transak- 
shon ku lo kana suave i ou- 
tomatisá for di e kliente su 
kuenta bankario pa kuenta 
bankario di e komersiante.” 
E enfoke di MCB Group 
ta pa ofresé e método di 
pago online Sentoo na tur 
kliente komersial i personal 
promé ku medio 2023, via 
su ret na Kòrsou, su filial- 
nan na Aruba Caribbean 
Mercantile Bank N.V., St. 
Maarten The Windward 
Islands Bank Ltd. i islanan 
BES, Boneiru, St. Eustatius 
i Saba. 


ARUBA 
KÒRSOU 


WILLEMSTAD 
-- 
Djaluna 16 di yanüari 
SOAB a lansa su ‘brand 
identity’ nobo durante un 
apertura festivo na su kan- 
tor nobo na Kòrsou ku ta 
keda na Asteroïdenweg 1-5. 
Durante e apertura ofisial a 
sorprendé tur presente ku 
un show úniko, unda a pre- 
sentá e logo i ‘brand iden- 
tity’ nobo, den presensia di 
Minister di Finansa, Javier 
Silvania. 
Na aña 1994 a lansa 
SOAB i ta fungi komo 
ouditor interno di Gobièrnu 
di e paisnan ku tabata for- 
ma Antia Hulandes anteri- 
ormente, a hasi kambionan 
interno drástiko kuminsan- 
do for di 2020. 
Despues di 25 aña bou 
di e mesun liderazgo, un 
direktor di maneho nobo, 
Raymond Faneyte, a keda 
designá huntu ku un tim 
ehekutivo. Bou di e liderato 
di Faneyte, Renata Sandri- 
man, Hardy Huisden i Can- 


Un edifisio inovativo i moderno 
Inougurashon edifisio nobo di SOAB 


dia Joseph, SOAB a start 
un direkshon nobo, tantu 
stratégiko komo e forma di 
traha. 
Pareu ku tur e inovashon- 
nan akí, SOAB a opta pa 
laga e edifisio anterior na 
Scharloo despues di 28 aña, 
pa asina sigui pa dilanti ku 
e manera nobo di traha ‘hy- 
brid’ den un edifisio ku ta 
pas ku e método akí. E kan- 
tor nobo konstruí resiente- 
mente na Asteroïdenweg 
1-5, ta ekipá ku espasionan 
inovativo kaminda e staf 
por opta pa traha flèksibel. 
Ademas, e edifisio ta 
konta ku 6 sala di reunion 
kaminda e tim por reuní 
ku otro òf ku klientenan, 
tantu den forma digital 
komo personal i kontando 
ku e último teknologia. 
Tambe e edifisio tin e ka- 
binanan telefóniko ‘sound 
proof’, kaminda e tim por 
bèl trankilamente ku otro 
kompañeronan, familiar òf 
kliente. 


“E inovashonnan ku a 
tuma lugá a pone nos bai 
wak nos 'brand identity' 
i e manera ku nos ta re- 
presentá nos mes den ko- 
munidat hopi mas krítiko. 
E dos kosnan akí mester 
kuadra ku e SOAB di awor 
i tambe kaminda nos ke bai 
den futuro. Asina a sosodé 
ku nos tim ehekutivo a di- 
sidí di kuminsá e trayekto 
di 'rebranding', kaminda 
henter e organisashon i nos 
tim kompleto a hunga un 
ròl importante. Nos ta hopi 
orguyoso di por presentá e 
'brand identity' nobo akí di 
SOAB,” segun Faneyte. 
E 'brand identity' nobo 
ta representá e stabilidat di 
SOAB pa futuro i tambe e 
diferente inovashonnan ku 
e organisashon ta trese den 
e sektor públiko. E dife- 
rente kolónan di e estilo 
nobo ta representá e diver- 
sidat i resistensia di SOAB 
i tambe e ta komuniká e 
aspekto dinámiko di e orga- 


nisashon i su tim. 
Faneyte 
ta 
splika: 
“SOAB ta sigui pone en- 
foke riba e diferente servi- 
sionan ku nos ta duna den 
nos portafolio, ku ta sigui 
krese 
signifikantemente. 
Nos tim ta yòn i dinámiko 
i ta eksperto riba mas tere- 
no ku kontabilidat so, pero 
tambe riba konseho, inves- 
tigashon i aporte.” 
E organisashon semper 


tabatin komo meta pa brin- 
da produkto i servisionan 
ku ta agregá balor na su kli- 
entenan i e komunidat. Ku e 
enfoke riba futuro, SOAB i 
e tim lo sigui kana man den 
man ku e komunidatnan ka- 
minda nan ta traha i biba pa 
asina e organisashon sigui 
duna resultadonan di kali- 
dat, efektivo, na tempu i ku 
éksito den tur loke nan ta i 
lo hasi. 


16 
Djaweps 19 yanüari 2023 


ARUBA 
ARUBA 


ORANJESTAD 
- 
Prome 
Minister 
Evelyn 
Wever-Croes a reuni cu e 
comision encarga door di 
Gemeente Amsterdam pa 
bin cu un museo nacio- 


Prome Minister Wever-Croes a reuni cu comision ku ke 
bini Museo Nacional di Sclavitud 


nal di sclavitud. Sr. John 
Leerdam ta forma parti di 
e comision como ‘kwartier- 
maker’ y den cuadro pa bin 
cu e museo nacional aki na 
Amsterdam, nan ta bishi- 


tando islanan den Caribe 
perteneciendo na Reino y 
tambe Surinam pa cera co- 
noci cu esnan na e paisnan 
cu ta trahando riba e tema 
di sclavitud pa tin contacto 


cu nan y pa nan ricibi mas 
informacion. 
Minister Xiomara Ma- 
duro actualmente ta na Cor- 
sou pa atende un reunion 
cu Minister di Enseñasa y 
Cultura, pa e motibo aki e 
no por a atende e comision. 
Na su luga Prome Minister 
Wever-Croes a atende e re- 
union. 
Durante 
e 
reunion 
Prome Minister a ricibi un 
buki cu Gemeente Amster- 
dam a traha pa reparti na 
tur ciudadano di Amster- 
dam, cual ta contente hopi 
informacion di sclavitud. 
Esaki ta den cuadro cu ora 
Gemeente Amsterdam a 
ofrece su disculpa pa e rol 
cu Amsterdam a hunga den 
historia di sclavitud. 
Na Aruba tin un comis- 
ion institui bou di Minister 
encarga cu cultura Xiomara 
Maduro, cu ta trahando 
riba e tema aki. Pa e fecha 


1 di juli e aña aki, lo kier 
presenta e plan cu Aruba ta 
trahando riba dje. Sclavi- 
tud akinan na Aruba no ta 
un tema cu hopi hende ta 
conoci cu ne, pues un punto 
hopi importante ta pa duna 
informacion y conscienti- 
sacion riba Aruba su histo- 
ria cu sclavitud pa nos hen- 
denan y tur otro cu bishita 
nos isla ta consciente di dje. 
Ta door di sa con bo pasado 
tabata bo por influencia mi- 
hor con bo futuro ta bay ta, 
Prome Minister a expresa. 
Pa 
conclui, 
Premier 
Wever-Croes a epresa cu 
esnan di e comision a keda 
contento cu e informacion 
cu nan a ricibi na Aruba y 
lo bay tin mas encuentro pa 
nan sigui haya mas infor- 
macion, pasobra e Museu 
Nacional mester refleha e 
punto di bista di loke Aruba 
a biba durante temporada di 
sclavitud. 


ORANJESTAD – Du- 
rante conferencia di prensa 
di fraccion di AVP, miem- 
bro di fraccion berde, Ar- 
thur Dowers para dilanti 
di oficina di Ministerio 
Publico, a informa cu el a 
presenta eynan pa entrega 
un keho penal contra di ex 
Minister 
Plenipotenciario 
Guillfred Besaril di parti- 
do MEP. Dowers a mustra 
cu ta for di luna di Mei di 
2021, Prome Minister Ev- 
elyn Wever-Croes a wordo 
informa di e caso di Mini- 
ster Besaril y el a confirma 
despues cu tin un investiga- 
cion andando y cu el a ricibi 
informacion di persona di 
Arubahuis riba decisionnan 
ilegal cu Besaril a tuma. 
“Loke ta bisto den henter 
e caso aki, Prome Minister 
Evelyn simplemente no 
kier entrega keho contra ex 
Minister Besaril y te ainda 
no ta sigur cu el a presenta 
resultado di e investigacion 


Arthur Dowers cu denuncia na OM contra Guillfred Besaril 


di CAD na Ministerio Pu- 
blico pa inicia c’un proce- 
dura penal. For di Mei 2021 
e lider di MEP y Prome 
Minister e tempo ey, tabata 
na altura di e bagamunderi- 
anan cu Besaril tabata com- 
etiendo den su posicion di 
Minister Plenipotenciario, 
caminda el a haci mal uzo 
di fondo di Arubahuis, esta 
cu placa di pueblo. Cu tur e 
informacionnan aki den su 
poder, tog e lider di MEP a 
dicidi di pone Besaril riba 
lista di su partido y riba dje 
ta bolbe nombra Besaril 
como Minister Plenipoten- 
ciario na Den Haag despues 
di eleccion di Juni 2021”, 
Dowers a bisa. 
“Ora cu nos pensa riba 
Parlamentario Alan Ho- 
well, kende su caso ainda 
ta den investigacion, Ev- 
elyn a entrega retiro di su 
gobierno pero cu Besaril e 
ta sigui insisti keto bay pa 
pone man riba cabes di su 


colega di partido. Howell 
a wordo suspendi y no por 
a regresa bek como miem- 
bro di Cuerpo Policial pero 
Besaril ta sigui cobra su 
“overbruggingstoelage” y 
aparentemente tambe ta tra- 
hando den Cocolishi como 
consehero di gobierno.” 
Di acuerdo ku Arthur 
Dowers, te dia di awe ai- 
nda Prome Minister no a 
entrega e caso na Ministe- 
rio Publico pa wordo inves- 
tiga legalmente y aki nos 
ta papia di cosnan serio, 
acusacionnan cu Ministerio 
Publico a bin ta uzando pa 
investiga y persigui otro po- 
liticonan cu no ta di MEP. 
For di e rapport di CAD 
cu a investiga e caso di Be- 
saril, no por mira cu entre 
por mira acusacionnan se- 
rio manera ‘verduistering in 
dienstbetrekking, valsheid 
in geschrifte en oplich- 
ting’ y tambe ‘witwassen’ 
acusacionnan cu Ministe- 


rio Publico a yega di uza 
contra otro politiconan sin 
prueba concreto pa persigui 
e politiconan aki. 
Dowers: “Awe cu tin 
informacion concreto y le- 
gal a base di investigacion 
di CAD, ainda Prome Mi- 
nister ta sigui insisti pa no 


persigui Besaril legalmente 
y pa tal motibo mi persona 
como miembro di partido 
AVP, ta acudi na oficina di 
Ministerio Publico pa haci 
denuncia contra di ex Mi- 
nister Besaril ta di spera cu 
e investigacion aki inicia 
mas pronto posibel.” 

ARUBA 
ARUBA 


ORANJESTAD – Cu 
morto di Linda Wolff siman 
pasa Aruba a perde un gran 
cantante. Linda a nace dia 
9 di mei 1955 na Aruba. Su 
nomber completo ta Linda 
Veronica Wolff. Su nomber 
artistico: Linda Wolff miho 
conoci como “ Choling of 
Ling” Linda na edad hopi 
hoben a descubri su amor y 
talento pa canto. No a dura 
mucho cu Linda a afilia su 
mes na Coro Santa Anna 
y asina a cuminsa dedica 
su mes na canto formando 
parti di e bunita coro aki di 
Misa Sta. Anna na Noord. 
Na aña 1979 a keda or- 
ganisa un festival Mexica- 
no pa sr.Jossy Brokke Jr. na 
Club IOWUA y aki Linda a 
participa cu e cancion ‘Los 
Laureles’ y a keda premia 
como un di e 10 finalistan- 
an, y asina a representa 
Aruba den e grandioso Fes- 
tival Mexicano di Antiyas, 
cu a tuma lugar na Holiday 
Inn Hotel na Corsou. Linda 
a duna su masha bunita pre- 


Linda Wolff a bai sosega 
Aruba a perde gran cantante 


sentacion e anochi grandi 
aki. Den e tempo ey Linda 
tawata forma parti di Mari- 
achi Montañeros di Noord. 
Desde e tempo ey Linda 
a sigui dedica su mes na 
canto y asina a sigui dem- 
ostra su talento y engran- 
dece su experiencia como 
cantante di e musica ranch- 
era. Linda Wolff tawata 
cantante principal di Ma- 
riachi Guadarincana pa un 
temporada bastante largo, 
caminda cu Linda a canta 
tambe na fiestanan familiar, 
cumpleaños, boda y otro 
actividadnan special. 


Linda a continua cu su 
participacion den mayoria 
di e festivalnan Mexicano, 
demostrando asina su amor 
grandi pa e genero di mu- 
sica aki, cu su voz sensual 
y un carisma y personali- 
dad atractivo a sa di gana e 
popularidad cerca tur esnan 
amante di e musica conta- 
gioso aki di mariachi. 
Den un entrevista cu 
Linda na un ocasion Linda 
a expresa cu tempo e y su 
primanan tawata teenager- 
nan hopi jong, nan a lanta 
nan mesun ‘Aguinaldo di 
cas’ y hunto den e tempo- 
rada di fin di aña nan tawata 
canta tur e villanciconan 
di Venezuela: tucusito, o 
luna, fuego al canon etc. y 
aki nos ta mira e alegria y 
union cu hunto nan a forma 
pa asina gosa y canta den 
famia. Algo bunita di apre- 
cia di e famia aki sigur. 
Linda no a para keto na e 
musica di mariachi so, sino 
a dedica su mes na musica 
y canto participando na 
diferente otro festivalnan 
e.o. Festival di Gospel, 
Festival di Dande, Festival 
di Tumba y tambe Festival 
dedica na nos himno y ban- 
dera, 18 di maart y tambe 
musica folklorico. 
Linda Wolff na hopi oca- 
sion a termina como finalis- 
ta den diferente di e festival- 
nan aki, unda sigur semper 
a demostra su bunita voz 
den cada cancion. Na aña 
1994 Linda a participa na 
e grandioso Festival Tipico 
y Dande y aki Linda a keda 
premia como 1e finalista 
Dande Categoria Dama. 
Na aña 2010 Linda a par- 
ticipa na e Festival di Gos- 
pel – Soldadnan di Cristo y 
Linda a ricibi e premio di 5 
lugar. Na aña 2011 Linda 
a ricibi e premio di 2 lugar 
den e mesun Festival Gos- 
pel – Soldadnan di Cristo. 
Na aña 2018 nos gran can- 
tante Linda Wolff a ricibi 


su reconocimento bon mer- 
eci den un Cas di Cultura 
completamente yen, otorga 
pa Fundacion Artistar, riba 
un anochi di un grandioso 
Festival di musica mexi- 
cana infantil y hubenil. 
Algo hopi bunita pa 
aprecia di nos artista Linda 
Wolff ta cu Linda a tuma les 
di guitara y nos por a apre- 
cia su mes compañando su 
mes cu su cancionnan cu 
mas Linda ta gusta. Despu- 
es di un tempo Linda a in- 
tegra su mes den e agrupa- 
cion di Lirios del Campo 
riba invitacion y dirigi pa 
sr. Vicente Tromp, Linda 
como cantante y guitarista. 
Linda ta canta riba invi- 
tacion cu Lirios del Campo 
na diferente actividadnan, 
pa cumpleaños, fiesta fa- 
miliar etc. pero sigur tambe 
na su Virgen stima, la Vir- 
gen Guadalupana. 
Tambe Linda a canta 
den e agrupacion popular 
bailabel cu yama “The New 
Demension”, esaki prome 
cu la bay forma parti di e 
agrupacion popular di “Pla- 
centero Ritmo y Cuerde” 
Linda su trayectoria dedica 
na e musica folklorico cu 
tipico placentero ritmo y 
cuerde. Linda a forma parti 
di e agrupacion Placentero 
Ritmo y Cuerde pa hopi 
aña. Plancentero Ritmo y 
Cuerde b.d.d. sr. Hemmy 
Croes. Nos por aprecia 


un actividad na aña 1993 
caminda Seaport Market 
Place tawata organisa ac- 
tividadnan semanal y aki 
durante un Tropical Night, 
Plancentero a haci e anochi 
aki ambientoso a zona rit- 
mo y sabor pa turista y lo- 
calnan presente na Seaport 
Market Place y sigur na e 
anochi aki Linda Wolff a 
caba di integra den e agru- 
pacion aki, canta y move 
yen di ritmo, cu temanan di 
nan produccion. 
Durante Linda su trayec- 
toria formando parti di e 
agrupacion aki, Linda a 
canta na hopi ocasion na 
fiestanan familiar pa cu- 
alkier celebracion durante 
tur temporada di aña. A 
participa na diferente fes- 
tival Y asina a haya opor- 
tunidad pa graba diferente 
temanan specialmente pa 
fin di aña ,varios compone 
pa sr. Robert Maduro. E.o. 
Un regalo di Santa Claus – 
Noche Buena cu bo – Zona 
e tambu – Illusion Perdi - 
Ay amor amor no lagami so 
– Un man ta laba otro – Ven 
Mi Vida. 
Linda Wolff, un gran 
persona, cantante cu un 
carisma inigualabel, carac- 
ter humilde y encantadora, 
semper alegre. Nos ta dispi- 
di di Linda awe y Linda ta 
laga nos tristo, pero consola 
cu su recuerdonan bunita y 
inolvidabel. 

ARUBA 
HULANDA 


DEN HAAG -- Tweede 
Kamer ke pa personal den 
kuido por hasi denunsia 
mas fásil kontra agreshon. 
Segun diferente investi- 
gashon, a sali na kla ku per- 
sonal den kuido ketu bai tin 
di aber ku agreshon. E or- 
ganisashon di labor, NU'91, 
ta bisa ku 92 porshento di 


Kontra agreshon 
Parlamento ke pa personal den kuido hasi denunsia mas fásil 


personal den kuido di e en- 
kuesta e último añanan, a 
haña nan mes konfrontá ku 
agreshon verbal òf físiko. 
Segun e organisashon 
di dòkter, KNMG, den e 
periodo ei un kuart di dòk- 
ter a keda menasá òf intim- 
idá. Presidente di KNMG, 
Héman, ta enfatisá ku 


agreshon tin influensia riba 
e kuido di salú i ku tipo di 
insidentenan asina te asta 
por kondusí ku dòkternan 
ta stòp ku nan trabou. 
Kasimente tur partido 
den Tweede Kamer ta di 
akuerdo ku hasi denun- 
sia awor ta kompliká. Sí 
e bira mas simpel, lo hasi 


mas tantu denunsia. Esaki 
mester hasi tambe e chèns 
mas grandi ku ta kastigá e 
kulpabel. Minister Helder 
di kuido médiko, huntu ku 
Ministerio Públiko i du- 
nadónan di trabou, mester 
mira kon por mehorá esaki. 
Helder anteriormente a 
bisa ku agreshon kontra tra- 
hadónan den kuido semper 
ta inaseptabel. E tambe ta 
dispuesto pa hasi denunsia 
den kuido bira mas tantu. 
E minister a indiká ku 
dunadónan di trabou por 
yuda na diferente manera. 
Nan por hasi denunsia na 
nòmber di nan trahadónan. 
Djárason anochi Tweede 
Kamer a debatí tokante e 
kuestion akí durante kua a 
bini diferente proposishon 
na òrdu pa hasimentu di de- 
nunsia bira mas simpel. 
Parlamentario Paulusma 


di D66 ke pa por ehèmpel 
semper e dunadó di trabou 
mester hasi denunsia. Mes- 
ter kita esaki for di e tra- 
hadó, pa asina nan por sigui 
hasi nan trabou. 
Parlamentario Agema di 
PVV, ta haña ku mester tra- 
ta denunsia for di kuido ku 
mas prioridat. E ta agregá 
ku Gabinete mester invertí 
mas den e servisio di krísis, 
GGZ, pasobra un parti di e 
kulpabelnan ta bini for di e 
skina ei. Su kolega, van den 
Berg di CDA, ta boga pa un 
maneho dirigí. E ta pensa 
riba butnan fiho. Esaki ta 
sosodé ya serka hendenan 
ku haña ta kore duru. 
Bosero di GroenLinks, 
Ellemeet, 
ta 
haña 
ku 
hasimentu di denunsia dor 
di trahadónan desde awor, 
semper mester por keda 
anónimo. 


HULANDA 
– 
Krus 
Kòrá ta preokupá tokante 
preis di komestibel ku ta 
sigui subi na Hulanda. Ketu 
bai mas hende ta mèldu ser- 
ka e organisashon di ayudo 
ku e pregunta pa yudansa. I 
esaki ta sosodé tambe serka 
organisashonnan i instansi- 
anan ku kua Krus Kòrá ta 
trata huntu. 
“Nos ta parti karchi pa 
hasi kompra i tasnan di 
desayuno. Realmente ta 
originá lista di espera, pa- 
sobra ketu bai hendenan ta 
hasi apelashon pa nos yu- 
dansa,” bosero Nicole van 
Batenburg di Krus Kòrá, ta 
bisa. Prinsipalmente desde 
e zomer ku a pasa por mira 
ku e oumentá a subi hopi. 
E preokupashon ta keda 
konfirmá dor di sifra di 
Krus Kòrá. A base di un in- 


Pa preis haltu di komestibel 
Krus kòrá preokupá 


vestigashon bou di mas ku 
mil hende ku segun e or- 
ganisashon di ayudo ta rep- 
resentativo, mas di un kuart 
di hulandes, 28 porshento, 
ta preokupá òf nan no tin 
sufisiente plaka pa kumpra 
kuminda. 
Ta trata di hendenan di e 
nivel abou di e poblashon, 
tantu hendenan ku ta tra- 
ha komo hendenan ku no 
ta traha. Prinsipalmente 
hóbennan bou di 30 aña i 
hendenan entre 50 i 60 aña 
ta preokupá tokante e in- 
flashon, preisnan haltu di 
energia i komestibel karu. 
“Nos ta mira realmente 
ku esaki ta bini dilanti den 
tur klase di e sosiedat,” van 
Batenburg ta bisa. “Mo- 
mentu ku paga tur gastu 
fiho, hendenan ta mira kiko 
a sobra ainda i ku esaki nan 


por kumpra kuminda. Esaki 
ketu bai ta ménos plaka.” 
For di e investigashon 
a sali na kla ku hendenan 
ta bisa tambe ku no tur biá 
nan ke pidi yudansa. 
Ta trata di un riba kua- 
ter hende. Prinsipalmente 
pa yudansa serka Gobièr- 


nu, hendenan ta mira esaki 
komo un opstákulo. I bèrg- 
wensa tambe ta hunga un 
ròl. Un ehèmpel ta un seño- 
ra ku semper tin un paki di 
kuki karu na kas pa bishita 
pa asina no laga nan mira 
ku e tin frishidèr bashí, van 
Batenburg bisa. 


Nos ta biba den un pais 
kaminda tur hende mester 
tin preokupashon pa ku- 
minda, van Batenburg ta 
enfatisá. 
Krus Kòrá ta bisa di ke 
yuda tur hende. Pero den un 
situashon asina e ta fèrfelu. 
E grupo ta hopi grandi. 

ARUBA 
STATIA/SABA/ST. MAARTEN 


THE BOTTOM -- E 
delegashon hulandes ku 
ta bishitá islanan den Ka- 
ribe, ta enkantá ku Saba. 
Djabièrnè e delegashon a 
bishitá e isla akí ku nan 
ta yama 'The unspoiled 
Queen of the Kingdom'. 
Den un relato un di 
e miembronan di e del- 
egashon ta skirbi: “Saba, 


Delegashon hulandes enkantá ku Saba 


un isla volkániko ku un 
vegetashon ku nunka mas 
bo lo no lubidá. E bista ta 
pintoresko.” 
E delegashon ta kon- 
tentu tambe ku e kòmber- 
sashonnan ku nan a hiba 
na e isla akí. Nan ta skirbi: 
“E diferente personanan ku 
nos a papia kuné tin e sin- 
timentu ku porfin ta skucha 


nan i ku ta basta pa tapa 
e bèrdat di 160 aña. Nan 
lidernan hóben a habri 
nos wowo i orea. Nan ak- 
titut ta inspirá hende i ta 
pone nos pensa. Tremen- 
do i emoshonante. Nos ta 
bendishoná i honrá.” 
Djamars e delegashon 
a bishitá Boneiru i tabatin 
un enkuentro ku públiko. 


THE BOTTOM – Ofi- 
sina di Turismo di Saba 
eksitosamente a atendé e 
bolsa vakashonal a Utrecht, 
Hulanda, e siman ku a pasa. 
Saba a kombiná stènt ku 
Ofisina di Turismo di Sta- 
tia, ku tabata lokalisá den 
e popular ‘Caribbean Vil- 
lage’. 
Despues di dos aña di 
ousensia, a bolsa vakasho- 
nal a tuma lugá di 12 pa 


Saba a partisipá na bolsa vakashonal 


15 di yanüari i a proveé 
bon eksposishon pa Saba, 
inspirá pa personanan pa 
reservá nan próksimo fa- 
kansi. 
Hopi bishitante na e 
stènt di Saba a tuma e opor- 
tunidat pa partisipá na e 
kampaña di skèn i gana, 
ofresiendo nan e chèns pa 
gana un fakansi na Saba, 
patrosiná pa Juliana’s Hotel 
i WINAIR. 


Partisipantenan den e 
kampaña skèn i gana por 
komuniká ku e página di 
destinashon di fakansi, kreá 
den idioma hulandes, in- 
dikando e destinashonnan 
i partnernan. Personanan 
ku a partisipá lo kontinuá 
risibí informashon di Saba. 
Na tur 395 persona a par- 
tisipá na e kampaña. Dia 
20 di yanüari ta anunsiá e 
ganadó. Un pantaya riba e 
stènt di Saba a promové e 
partnernan i destinashon. 


ABC Travel a promové su 
paketenan ku ta inkluí Saba. 
Dia 11 di yanüari, durante e 
enkuentro di negoshi, Saba 
i St. Eustatius a organisá un 
happy hour pa media, ope- 
radónan di tour i agensian- 
an di biahe. Tabata presente 
ABC Travel, Caribbean 
Travel, Silverjet, DPG Me- 
dia, Duiken in Beeld, Plus 
Magazine i hopi konsehero 
di biahe. 
Durante e promé kuartal 
di 2023, ta organisá un trep 


pa kua un grupo selektá lo 
por mira i eksperensiá e dos 
destinashonnan. 
“Hulanda ta nos segun- 
do merkado di rekurso di 
mas grandi i ta presensiá e 
merkado di islanan Karibe 
Hulandes komo importante. 
E ta krea konsientisashon i 
tambe ofresé vakashoni- 
stanan un destinashon dife- 
rente na momentu ku kon- 
siderá pa reservá,” Malinda 
Hassell, direktor di turismo 
a bisa. 


O R A N J E S T A D 
(EUX) – Tin posibilidat 
ku pashèntnan na Statia no 
mester bai hospital na St. 
Maarten mas pa dialisá. 
Investigashon di UMC 
Amsterdam ta indiká ku 
bou di kondishonnan es- 
trikto diálisis perishonal 
ta posibel, Sekretario di 
Estado di Salubridat Pú- 
bliko, Bienestar i Deporte, 
Maarten van Ooijen, ta 
kontestá preguntanan por 
eskrito di miembronan di 
Tweede Kamer, van de 
Berg di CDA. Van den 
Hil di VVD i Paulusma 
di D66, tokante e pro- 
blemanan den kuido riba 
e isla. 
Na e momentu akí ta 
tumando lugá komber- 
sashon entre e unidat di 
kuido i hubentut Karibe 
Hulandes, ZJCN i e hos- 
pitalnan na Statia, SEHCF 
i St. Maarten, SMMC, to- 
kante e manera riba kua e 


Diálisis bou di kondishon 
estrikto posibel 


forma di diálisis akí por 
tuma lugá na un manera 
seif riba e isla. 
Tin dos manera pa dia- 
lisá, filtrashon hemodiáli- 
sis, un arte di sanger di 
nir den un mashin ku ta 
konektá riba un ader. E 
método akí no ta aplikabel 
na Statia. Pa diálisis pe- 
rishonal e pashènt ta haña 
un katéter den su barika i 
e flishi di barika ta filtra 
supstansia residual for di 
e sanger. E método akí 
pashèntnan mes por hasi 
independiente na kas. 


Sekretario 
di 
Estado 
Maarten van Ooijen. 

UP TO 70% OFF 


E X T E N D E D 


Promé práktika na Karibe Hulandes 
Marka di kalidat pa dòkter 
Schräder 


KRALENDIJK -- Prák- 
tika di dòkter Jan Schräder 
a risibí sertifikashon di kui- 
do pa su dos lokalidatnan. 
Ta trata aki di sertifikashon 
NPA. 
Un ofisina di dòkter ku 
ta karga e sertifikashon aki 
ta kumpli ku tur norma hu- 
landes oropeo pa un dòkter 
di kas. 
Den práktika esaki ta ni- 
fiká ku e ofisina ta organisá 
i keda desaroyá su mes pa 
duna bon servisio. 
Ofisina 
di 
dòkter 
Schräder ta e promé ofi- 
sina di dòkter den Karibe 
Hulandes ku tin e sertifi- 


kashon NPA. Bou di guia di 
mènedjer di lokashon Anna 
ter Braak, e tim a traha duru 
pa huntu yega na e sertifi- 
kashon. 
E inspektor ku a bishitá e 
ofisina di dòkter a papia di 
un prestashon fenomenal.E 
ta referí ku apesar di reto- 
nan ku Boneiru tin, e ofisi- 
na a sa di presta un kalidat 
na nivel haltu. 
Mènedjer médiko di e 
organisashon 
di 
dòkter- 
nan di kas PCC, dhr Freek 
van der Meulen, riba 17 di 
yanüari a entregá dòkter 
Schräder i su tim e sertifi- 
kashon. 


